V prípade zliatinových varných dosiek, ktoré „vynikajú“ v schopnosti produkcie zostatkového tepla, vám odporúčame sporák vypínať ešte pred definitívnym dovarením pokrmu. To isté platí aj pre sklokeramické varné doky, ktoré však teplo po vypnutí produkujú kratšie. Na presný čas budete musieť prísť sami, takéto experimentovanie sa však určite vyplatí. Pri indukčných elektrických sporákoch je vhodné využívať časovač a variť v hrncoch či panviciach s feromagnetickým dnom. Indukčná podložka totiž do istej miery znižuje efektivitu ohrevu varnej dosky. Používanie pokrievky je samozrejmosťou pri akomkoľvek type sporáka.